
Ung Aabenraa	
Dronning Margrethes Vej 13 
6200 Aabenraa

Dato: x. sept.



AFTALEARK

7.-9. klasser


Dato: ___________

Klasse:__   Skole_________


Vores fælles aftaler
På forældremødet har vi drøftet, hvordan vi sammen kan skabe gode, trygge og positive rammer for de unge. Derfor har vi lavet følgende fælles aftaler:

1. Samværsaftale
De unge aftaler som udgangspunkt selv, hvem de er sammen med, og hvornår de mødes.
På skoledage afsluttes samvær, så alle kan være hjemme senest kl. 21.00.
Fredag og lørdag kan de unge være sammen til kl. 23.00.
Hvis de unge deltager i aktiviteter i Ungdomsklubben, som lukker kl. 21.30, gælder dette som sluttidspunkt. Herefter går de unge direkte hjem.

2. Fødselsdagsaftale
Når en ung har fødselsdag, må vedkommende gerne medbringe lidt slik, kage eller lignende til klassen.
Vi husker alle – ingen skal føle sig glemt eller holdes udenfor.

3. Sociale spilleregler
Alle kan ikke være bedste venner med alle – og det behøver de heller ikke være.
Som forældre har vi dog et fælles ansvar for at understøtte et godt fællesskab i klassen.
Derfor taler vi ikke negativt om skolen, andre forældre eller andre unge, når vores egne børn er i nærheden.
Vi hjælper i stedet vores børn med at løse konflikter på en konstruktiv måde og med respekt for hinanden.

4. Søvn og sengetider på skoledage
Unge i teenagealderen har brug for meget søvn for at kunne trives, lære og fungere i hverdagen.
Vi tilstræber derfor, at de unge får mindst 9 timers sammenhængende søvn før en skoledag.

5. Festaftaler
Som udgangspunkt holdes fester i private hjem, hvor der altid er voksne hjemme.
Vi ønsker at skabe gode fester, hvor fællesskab, musik, hygge og aktiviteter er i centrum – og hvor alkohol ikke er det, der skaber festen.
Der kan tilbydes spændende alkoholfrie alternativer, lækre drinks/mocktails, sodavand og masser af koldt vand.

Vores fælles mål er, at ingen unge føler sig presset til at drikke alkohol.
Ved fester aftaler de enkelte forældre på forhånd, hvilke rammer der gælder for deres eget barn.
Halbal og byfest:
De unge kan deltage efter aftale med egne forældre. Vi anbefaler, at de hentes af forældre senest kl. 24.00, og at forældrene har en tydelig aftale med deres barn om alkohol og hjemtransport. Forfester kan arrangeres men alkohol skal ikke være det bærende element.
Det er den enkelte families ansvar at fastlægge reglerne for eget barn.

6. Forældrekontakt
Vi vil gerne have en åben og direkte dialog mellem forældrene.
Hvis der opstår noget, vi undrer os over – eller hvis vi er bekymrede for noget omkring de unge – opfordrer vi til, at vi ringer til hinanden og taler sammen frem for at gætte eller tale om hinanden.
Klasselæreren kan bruges som sparringspartner, hvis man er i tvivl om, hvordan en situation bedst håndteres, eller om det er relevant at kontakte en anden forælder.

7. Sociale medier og online spil
Vi ønsker, at de unge får mulighed for at koble af og få en god nattesøvn.
Derfor forventer vi, at telefoner og beskeder ikke forstyrrer de unges nattesøvn. Vi tilstræber, at der er ro fra kl. 21.30 på skoledage.
Online gaming og fælles spil med andre bør som udgangspunkt afsluttes mindst 30 minutter før sengetid, så den unge får mulighed for at falde til ro.
Vi opfordrer samtidig hinanden til at holde øje med, om vores børn kommunikerer eller spiller langt senere, end den fælles aftale tilsiger.
Tillid er godt – men tydelige rammer er også en hjælp.



Vores fælles ansvar
Aftalerne handler ikke om at kontrollere de unge, men om at vi som forældre står sammen om at skabe trygge rammer, gode fællesskaber og plads til alle.
Når vi laver fælles aftaler, bliver det lettere for de unge at forstå rammerne – og lettere for os som forældre at stå sammen om dem.
Sammen skaber vi de bedste rammer for vores unge.

